**Autisma diagnostikas novērošanas instrumenta pakalpojuma sniegšanas un apmaksas kārtība**

1. IZPILDĪTĀJS, kuram šī Līguma 1.pielikumā ir iekļauts Sekundāro ambulatoro pakalpojumu veids “Autiska spektra traucējumu diagnostika” apņemas sniegt valsts apmaksātus autiska spektra traucējumu psiholoģiskās diagnostikas pakalpojumus (turpmāk – ADOS tests) bērniem līdz 18 gadu vecumam.
2. IZPILDĪTĀJS nodrošina, ka:
	1. ADOS testu sniedz klīniskie un/vai veselības psihologi (turpmāk – psihologi), kuri atbilst šādām prasībām:
		1. ir tiesības veikt psihologa profesionālo darbību atbilstoši Psihologu likuma 3.panta 1.daļai;
		2. ir atbilstošs sertifikāts pakalpojuma sniegšanai;
		3. ir saņēmuši apliecinājumu ADOS klīniskajās apmācībās vismaz 24 akadēmisko stundu apjomā (ADOS clinical workshop);
	2. psihologu, kas sniedz ADOS testu, darba laiks, kas norādīts šī Līguma 2.pielikumā nesakrīt ar cita pakalpojuma sniegšanas darba laiku;
	3. psihologu, kas sniedz ADOS testu, tikšanos ar pārraugiem, kuri nodrošina pārraudzību psihologiem ADOS testa veikšanai un tikšanās ar ADOS pakalpojuma nodrošinātājiem.
3. IZPILDĪTĀJS nodrošina, ka kabinets, kurā tiks sniegts ADOS testa pakalpojums, ir aprīkots atbilstoši šādām prasībām:
	1. atsevišķs kabinets, ne mazāks kā 16 m2;
	2. bērnu galds un 2 mazi krēsli pie galda;
	3. rakstāmgalds un 2 krēsli;
	4. slēdzams skapis;
	5. paklājs (apmēram 150x100 cm).
4. IZPILDĪTĀJS nodrošina, ka ADOS testa sniegšanai ir sagatavoti visi nepieciešamie palīgmateriāli:
	1. ADOS “kaste” - bāzes komplekts visu moduļu stimulmateriāliem, kas sastāv no vairāk kā 100 dažādiem priekšmetiem izpētes veikšanai:
		1. 1.modulis - bērniem no 31 mēneša vecuma, kuri ir neverbāli vai lieto atsevišķus vārdus;
		2. 2 modulis – bērniem, kuri izmanto frāžu runu, bet nerunā tekoši;
		3. 3.modulis - brīvi runājošiem bērniem un jaunākiem pusaudžiem;
		4. 4.modulis - vecāki pusaudži / jaunieši;
		5. T modulis - bērniem no 12 mēnešu līdz 30 mēnešu vecumam (var noteikt autiskā spektra traucējumu attīstības riskus).
	2. ADOS testa veidlapas – atbilstoši katram modulim;
	3. ADOS testa rokasgrāmata;
	4. ADI-R intervijas rokasgrāmata;
	5. ADI-R intervijas veidlapas.
5. IZPILDĪTĀJS pilnvērtīgai testa veikšanai, atbilstoši nolietojumam un derīguma termiņiem, atjauno ADOS testa komplekta stimulmateriālus: piepūšamos gaisa balonus, ziepju burbuļus, plastilīnu, flomāsterus, baterijas (rotaļlietām), mazos gardumus, cepumus, sīkas uzkodas bērnam (ADOS 1.-2.moduļa veikšanai), salvetes, ADOS testa veidlapas, ADI-R intervijas veidlapas.
6. IZPILDĪTĀJS ADOS testu sniedz pacientiem ar psihiatra nosūtījumu atbilstoši normatīvajos aktos noteiktajai kārtībai vai ar ģimenes ārsta nosūtījumu, balstoties uz bērnu psihiatra[[1]](#footnote-1) slēdzienu par ADOS testa nepieciešamību.
7. IZPILDĪTĀJS nodrošina ADOS testa pakalpojuma pieejamību ne vēlāk kā 30 dienu laikā no dienas, kad pacients ir pieteicies uz šo pakalpojumu.
8. IZPILDĪTĀJS papildus saņem maksājumu par pacientiem faktiski veikto – ADOS testu.
9. IZPILDĪTĀJS par sniegtajiem ADOS testa pakalpojumiem ievada Vadības informācijas sistēmā veidlapas Nr.024/u „Ambulatorā pacienta talons” informāciju, norādot manipulāciju “13109 – Autiska spektra traucējumu diagnostika” un “7.aprūpes epizodi”.
10. IZPILDĪTĀJS uzrāda apmaksai no valsts budžeta ADOS testu, ja tiek veikta pilna autiskā spektra diagnostika bērniem līdz 18 gadu vecumam, ADI-R intervija, atgriezeniskās saites sniegšana vecākiem un rakstiska atzinuma sagatavošana.
11. IZPILDĪTĀJS iesniedz DIENESTAM aizpildītu un parakstītu DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļas “Profesionāļiem” apakšsadaļā “Līgumi un to pielikumi” esošo veidlapu „Apliecinājums par ADOS testa veikšanu”, tādējādi apliecinot atbilstību šajā kārtībā izvirzītajām prasībām.
12. **Pakalpojuma kvalitātes vērtēšanas kritēriji:**
	1. Pakalpojuma kvalitātes vērtēšanas kritēriji tiek vērtēti reizi gadā (pirmoreiz pēc pilna gada) un DIENESTS ir tiesīgs pārskatīt līguma nosacījumus vai pārtraukt līgumu par pakalpojumu sniegšanu, ja vērtēšanas kritēriji ir nepieņemamā līmenī atbilstoši šī pielikuma 1. tabulā norādītajiem mērķa rādītājiem.
	2. DIENESTS ir tiesīgs noteikt papildu kritērijus vai mainīt esošos, par to iepriekš rakstiski informējot IZPILDĪTĀJU.
	3. Aprēķina metodika pacientu sūdzību novērtējumam:

$Pacientu sūdzību īpatsvars \left(\%\right)= \frac{sūdzību skaits par pakalpojumu kalendārā gada laikā}{unikālo pacientu skaits, kas saņēma pakalpojumu kalendārā gada laikā}\*100$

|  |  |
| --- | --- |
| **Kritērija nosaukums** | **Mērķa rādītāji** |
| **Nepieņemams** | **Pieņemams** |
| Pacientu sūdzību īpatsvars | ≥5% | <5% |

1. Bērnu psihiatrs, kurš nav līgumattiecībās ar Nacionālo veselības dienestu [↑](#footnote-ref-1)